Hesuss Galjardo
Hesuss Daniels Galjardo Vaskonseloss (spāņu: Jesús Daniel Gallardo Vasconcelos, dzimis 1994. gada 15. augustā) ir Meksikas futbolists, spēlē aizsarga pozīcijā, pārstāv Meksikas futbola izlasi. Kopš 2018. gada Galjardo pārstāv Liga MX komandu Monterrey. Iepriekš spēlējis Meksikas komandā Club Universidad Nacional. Meksikas futbola izlases sastāvā debitējis 2016. gadā. Ar izlasi uzvarējis 2019. gada CONCACAF Zelta kausā. Piedalījies 2018. gada FIFA Pasaules kausā.